GiliGold/VAD_KnessetCorpus huggingface dataset:
סילבן שלום: אנחנו באים לוועדת שרים, כל הדברים יעלו, כל החוקים יעלו.
סילבן שלום: לגבי קיצוץ או שהיה עדכון פה ולא היה עדכון שם:
שמואל הלפרט: היתה שחיקה של מיליארד שקל.
סילבן שלום: יש קצבאות שצמודות לשכר הממוצע ויש קצבאות שצמודות למדד המחירםי.
שמואל הלפרט: זה בדיוק העוול, שקצבאות הילדים לא צמודות לשכר הממוצע.
סילבן שלום: מתי השכר הממוצע עולה?
סילבן שלום: כשיש אבטלה.
שמואל הלפרט: זו הקצבה היחידה שלא צמודה לשכר הממוצע.
שמואל הלפרט: זה השוד הגדול.
סילבן שלום: כשיש אבטלה השכר הממוצע עולה.
סילבן שלום: זה נשמע אבסורדי.
סילבן שלום: למה זה קורה?
סילבן שלום: כי כל אלה שקיבלו שכר נמוך נפלטים ואז נשארים אלה שיש להם שכר יותר גבוה.
סילבן שלום: דווקא כשיש צמיחה השכר הממוצע הולך אחורה.
סילבן שלום: מה קרה פה?
סילבן שלום: נהייתה אבטלה, השכר הממוצע עלה, הקצבאות עלו יותר.
סילבן שלום: היו ימים שקצבאות הילדים קיבלו יותר.
סילבן שלום: עכשיו במקרה זה עלה וזה לא עלה.
סילבן שלום: יש ימים שזה הפוך.
סילבן שלום: אם תשאל לאורך זמן, אני לא בטוח מה היה טוב יותר.
שמואל הלפרט: קצבאות הילדים נשחקו במשך הזמן בחמישים אחוז.
סמדר אלחנני: לאורך זמן השכר הממוצע עולה יותר.
סמדר אלחנני: אבל קצבאות הילדים הן נקודות זיכוי של מס הכנסה, זה צמוד מדד.
סמדר אלחנני: כל היתר זה שכר.
סילבן שלום: חבר הכנסת הנדל, אמרת שיש לך ניסיון של כמה שנים בוועדה.
סילבן שלום: אני זוכר אותך מגיע לכאן ב-1996, והיינו צריכים לאשר את התקציב כבר בהתחלה שנכנסת.
סילבן שלום: אבל אני חייב להגיד שמיד למדת את כללי המשחק, ומאחר והייתי מרכז קואליציה ואני זוכר, למדת אותם טוב מאוד.
סילבן שלום: מה שאני אומר, אנחנו נעשה הכול להעביר את התקציב, נעשה הכול להעביר את חוק ההסדרים.
סילבן שלום: זה תלוי גם בכם.
סילבן שלום: אני פונה עוד פעם גם אליכם, אתם עכשיו מקיימים ישיבה על סדרי הדיון בוועדה, אני ממש מבקש, השרים עצמם לא מכירים את משרדיהם, הם לא יכולים לתת לכם דיווח אמיתי על המצב ומה וקרה.
סילבן שלום: אפשר לשמוע אותם החל מ-1 באפריל ולשמוע אותם בניחותא.
סילבן שלום: יהיו גם שינויים לאחר מכן, הם בוודאי יגידו אלו שינויים הם רוצים לראות.
סילבן שלום: חוק ההסדרים הוא כבד כשלעצמו, יש כאן עשרות ומאות משלחות שירצו להופיע, הזמן הוא קצר.
סילבן שלום: צריך לעשות את זה כמה שיותר מהר.
סילבן שלום: לגבי כל אחד מהפונים, מי שפנה, נעשה פגישות ונראה מה אפשר לעשות.
סילבן שלום: אני מודה לכם, תודה רבה.
ישראל כץ: אנחנו מודים לשר האוצר.
ישראל כץ: במקום לדון כרגע, נדון מחר בתשע בבוקר.
ישראל כץ: אני מבקש לדייק, נתחיל את הישיבה בתשע ונדון על כל הנוהלים.
ישראל כץ: כל אחד שיחשוב, גם לאור הדברים ששמענו וגם לאור דברי החברים.
אלי גולדשמידט: לפנינו מונחות שלוש הצעות חוק.
אלי גולדשמידט: מבחינת נציגי הממשלה, לגבי חוק הטבות במס נמצא כאן חיים דוקלר, לגבי החוק של חבר-הכנסת ויצמן שירי בנושא מענקי השקעה נמצא אמיר ברקן ויש נציג גם לגבי החוק של חבר-הכנסת סבן.
אלי גולדשמידט: לפני שנפתח בחוקים ונדון בכל אחד מהם, ברצוני לקיים לא-פורמלית אך לפרוטוקול.
אלי גולדשמידט: ברצוני לומר לנציגי הממשלה: תהליך החקיקה הזה הוא כבר כמו קליע שיצא מרובה והוא כבר באויר; זה לא יעזור, ואי אפשר לעצור את המסלול.
אלי גולדשמידט: אני אומר את הדברים לאלה שהיו רוצים מאד לעצור את החקיקה הזו.
אלי גולדשמידט: יש עדיין אפשרות לבוא בדברים הגיוניים וסבירים עם מציעי החוק, כדי לבצע שינויים כאלה או אחרים בתוך החוקים על מנת שהם יהיו יותר רציונליים ויותר סבירים לפי שיטתכם.
אלי גולדשמידט: אם מטרת הישיבה הוא מטרת בואכם לכאן היא רק כדי להגיד "לא, לא, לא", אנו בבעיה רצינית מאד.
אלי גולדשמידט: אם כוונת
אלי גולדשמידט: כם לבוא ולהגיד שצריך לעשות מידרג קצת שונה או כך או אחרת, יש לנו עוד זמן לשנות את הדברים כדי שהדברים יהיו יותר רציונליים או יעלו קצת פחות כסף לאוצר המדינה ודברים מהסוג הזה.
אלי גולדשמידט: אם תבואו ותסבירו לנו למה אסור או שיתחיל להיות פה נאום למה עידוד השקעות הון בדרך הזו זה דבר לא ראוי, חבל על הזמן במובן הישן של המלה.
אלי גולדשמידט: אפשר לבוא ולהגיד: "לא 38%, אלא 30% או 34%" או "לא לתת לקרית-גת מה שנותנים למצפה-רמון", ואלה דברים שאני יכול להבין.
אלי גולדשמידט: אבל, אין טעם להתחיל בדיון IN THE FIRST BASE.
אלי גולדשמידט: אם אתם מוכנים לכללי המשחק הזה, בואו ונדבר.
אלי גולדשמידט: אני אומר לכם, מה שאומרים בדרך כלל בבתי-משפט, שבזה שאתם דנים בזה אינכם לא פוגעים בזכותכם להתנגד לעצם החוק.
אלי גולדשמידט: אתם יכולים גם להתנגד לעצם החוק, אך גם לנסות לעשות איזה שהוא מקצה שיפורים, מבחינתכם, מה שנקרא: לחלופין, בלי לפגוע בעמדה היסודית שלכם.
אלי גולדשמידט: לכן, בואו ונעשה את הדיון הזה באופן קונסטרוקטיבי.
אלי גולדשמידט: עתה, חבר-הכנסת ויצמן שירי, ואחריו חברי-הכנסת ישראל כץ ויצחק סבן ונתחיל בדיון הפרקטי.
אלי גולדשמידט: אני מבקש מכם: יכול להיות שקצת נגלוש לאחרי השעה 12:00 בגלל עומס, ואינני חושב שיש הצבעות במליאה.
אלי גולדשמידט: אם נצטרך, תישארו איתנו.
ויצמן שירי: תחילה, ברצוני להודות ליושב-ראש הוועדה ולכל הצוות על העבודה הנאמנה והחשובה לפחות בעניין החוק שלי, אם כי אני יודע שזה גם בהצעת החוק של חבר-הכנסת ישראל כץ ובזו של ידידי מבאר-שבע חבר-הכנסת יצחק סבן.
ויצמן שירי: חוק עידוד השקעות הון, כשאני פותח את העיתונים החל מ"גלובס" אתמול וכל העיתונים היום, אני רואה שמישהו מנסה להפחיד שהחוק שלי הולך לעלות למדינת ישראל 500 מליון שקל.
ישראל כץ: אני חייב להעיר במקומו.
אלי גולדשמידט: האם אתה כועס שהורידו לך את העלות?
ישראל כץ: דרך אגב, הורידו ל-150 מליון שקל.
ישראל כץ: ח' דוקלר: זה היה יפה מאד.
ישראל כץ: אני חייב להעיר, שתמיד טענו כאן שאם יעלו את עידוד השקעות זה לא יביא יותר מפעלים.
ישראל כץ: אם צפוי שהעלות תהיה 500 מליון שקל, בסופו של דבר זהו טיעון מדהים על פניו.
אלי גולדשמידט: חבר-הכנסת ישראל כץ, אתה תדבר אחריו.
ויצמן שירי: מי שמנסה לזרוק מספרים - הלוואי שהחוק הזה יגרום לכך שלמדינת ישראל זה לא יעלה ב-500 מליון שקל לשנה אלא ב-5 מליארדי שקלים.
ויצמן שירי: מה משמעות החוק הזה?
ויצמן שירי: החוק הזה מתקן עוול, שנעשה בשנים האחרונות, על דבר שלפני כן היה.
ויצמן שירי: עד 1996 הפער בין הנגב לבין הגליל ומרכז המדינה היה הרבה יותר גדול.
ויצמן שירי: הוא לא היה פער כזה קטן של 14%, אלא פער של 30% ו-22%.
ויצמן שירי: אבל, על מנת שהמספרים גם ייראו שבצורה גם הגיוניים, באיזה שהוא מקום שמרנו את ה-24% היום 20 דקות מכאן, כשבנגב המרוחק, ואתמול היינו במצפה-רמון, זה 38%.
ויצמן שירי: מי יגיע לנגב אם הוא לא יקבל איזו שהיא פריבלגיה?
ויצמן שירי: מה משמעות הדבר?
ויצמן שירי: מדובר על מקומות עבודה.
אלי גולדשמידט: יש לי בקשה מכולם:--
ישראל כץ: --בלי ציונות.
אלי גולדשמידט: על דוכן הכנסת תגידו את הציונות.
אלי גולדשמידט: אינני מציע להתווכח עכשיו.
אלי גולדשמידט: אני מציע להיות פרקטי.
אלי גולדשמידט: אני רוצה, שתציע מה אתה חושב שאפשר לשנות בחוק הזה.
ויצמן שירי: אגיד מלה אחת על זה, ואגיד מה אני רוצה ומוכן לשנות אחרי שגם היתה לי אתמול שיחה עם שר האוצר.
ויצמן שירי: העניין צודק, ומדובר על מקומות עבודה.
ויצמן שירי: מדינת ישראל משלמת כל שנה דמי אבטלה הרבה יותר מ-500 מליון השקלים לטובת תושבי הנגב.
ויצמן שירי: לגבי מה שאני מציע - אמרתי אחרי הקריאה הראשונה שיהיו דברים שאשנה - יש דבר שמבחינתי אני יודע שהוא לא הגיוני: כל הקטע של תעשיית הכימיה והברום שאלה תעשיות עם השקעות אדירות.
ישראל כץ: כי"ל.
ויצמן שירי: זה לא רק כי"ל.
ויצמן שירי: יש גופים אחרים שהם לא כי"ל.
ויצמן שירי: יש גופים אחרים ששייכים לחברה לישראל, ויש גופים אחרים ששייכים לגופים אחרים.
ויצמן שירי: אני מדבר באופן כללי.
ויצמן שירי: יש גופים שקשורים למפעלים ברמת-חובב - גופים פרטיים.
ויצמן שירי: אני אומר:
ויצמן שירי: לגבי כל מה שקשור לתעשיית הכימיה, היות ואלה השקעות של מאות מליוני דולרים, להשאיר את החוק כמו שהוא כלומר להשאיר זאת במסגרת תקנה.
ויצמן שירי: אני אפילו לא מכניס זאת למסגרת החוק.
אלי גולדשמידט: האם אפשר להגדיר דבר כזה?
ישראל כץ: אתה לא יכול לעשות זאת בדרך שלילית, אלא רק בדרך חיובית.
ישראל כץ: תגיד על מה זה כן חל.
ויצמן שירי: לגבי נושא כל תעשיית הכימיה, תעשיית הברום ומפעלי ים המלח וכל הסיפור הזה, להשאיר זאת כפי שזה היום עומד לצורך העניין.
אלי גולדשמידט: אני רוצה לשאול את אנה שניידר האם אפשר לעשות זאת.
א' שניידר: אפשר לנסח.
א' שניידר: אנו מדברים על מפעל בנגב.
א' שניידר: אנו אומרים שיהיה זכאי כאמור בסעיף 40ב לחוק העיקרי שזה סוג של התאגדות, כלומר זו יכולה להיות חברה וכו'.
א' שניידר: אנו יכולים להגביל שזה רק בסוגים מסויימים של תעשיות.
ויצמן שירי: אני דוקא אומר מה לא.
א' שניידר: זה אפשרי.
א' שניידר: מבחינת ניסוח, אפשר לומר "למעט".
א' שניידר: זה היה צריך להיות יותר בהנחיות של מרכז השקעות, אבל אם כבר מנסחים פה- - -
יוחנן כהן: אני מדבר על גבולות בקו רוחב 120.
אלי גולדשמידט: אתה מדבר על אשקלון.
ויצמן שירי: עד היום זה היה במסגרת תקנה, ועכשיו אנו מדברים על חוק והחוק צריך להיות מוגדר ולא בערך אלא בדיוק.
ויצמן שירי: בעניין הזה צריך שלא ייווצר מצב שמפעל אחד, כדי לקלוט 300 עובדים, ישאב את כל תקציב מרכז ההשקעות.
ויצמן שירי: בנוסף, התחייבתי מעל דוכן הכנסת לחבר-הכנסת גמליאל שביקש ממני להכניס לתוך המפה, נקודתית, את הישוב שדרות.
אלי גולדשמידט: נדמה לי שגם חבר-הכנסת ישראל כץ וגם אני העלינו בישיבה הקודמת את השאלה האם לא ראוי לעשות איזה שהוא מידרג, קרי לא לתת בקרית-גת ובשדרות מה שאתה נותן במצפה-רמון.
ויצמן שירי: קרית-גת איננה במפה.
יוחנן כהן: למה?
ויצמן שירי: ככה.
ויצמן שירי: החוק הזה בא לעודד את ירוחם ואת מצפה-רמון.
אלי גולדשמידט: דוקא עכשיו אנו בעין הסערה של הבחירות, ופה תהיה אידיליה.
אלי גולדשמידט: מה שיש בחוץ - יש בחוץ.
אלי גולדשמידט: אני שואל שוב: מהו הקו הכי הצפוני שלך?
אלי גולדשמידט: האם הוא אופקים?
ויצמן שירי: דיברנו על קו רוחב 100.
ויצמן שירי: צפונית מאופקים זה נתיבות.
ויצמן שירי: זה מעל נתיבות.
דובר: יש הסתייגות.
יוחנן כהן: אשקלון היתה עיר רפאים.
ויצמן שירי: למה אתה עושה את זה?
ויצמן שירי: למה אתה עושה לי את זה?
אלי גולדשמידט: חבר-הכנסת שירי, אפשר לפתור את הבעיה.
אלי גולדשמידט: ו' שירי: האם אתה רוצה את דימונה ואת אשקלון אותו דבר?
אלי גולדשמידט: לא אותו הדבר.
יוחנן כהן: היום, דימונה יותר טובה מאשקלון.
ויצמן שירי: אינך יודע על מה אתה מדבר.
אלי גולדשמידט: אמיר ברקן, מה המכסימום שמקבלים היום?
א' ברקן: 24%, ואיזור ב' זה 10%.
אלי גולדשמידט: בכל זאת, אני חושב שזה מה שראוי: בין 24% ל-38% יש 14%, ואני יודע לעשות את המתמטיקה הזו, ואינני צריך אותך שתעשה לי את החשבון.
אלי גולדשמידט: בוא ונעשה איזו שהיא פריסה--
ישראל כץ: כלומר: 10%, 15%, 12%.
אלי גולדשמידט: --כך שהצפוניים יותר יקבלו פחות והדרומיים יותר, שאתה רוצה לעודדם יקבלו יותר.
אלי גולדשמידט: אם ניתן אפילו לאופקים בדיוק את אותם 38% שתיתן במצפה-רמון, לא יבואו למצפה-רמון.
ויצמן שירי: אתה צודק, אבל אגיד לך מה קורה.
ישראל כץ: אתה חייב להשאירה יחודית עם 38%.
ויצמן שירי: בשביל מצפה-רמון זה לא משנה.
ויצמן שירי: כוח העבודה במצפה-רמון הוא פחות מעומר.
ויצמן שירי: בישוב כמו מצפה-רמון מדובר על 5,500 תושבים, וזה הרבה רעש.
ויצמן שירי: היו"ר א' גולדשמידט: אם כך, לא מצפה-רמון, אבל יש את ירוחם או דימונה.
ויצמן שירי: אני מדבר על כולם.
ויצמן שירי: כאשר אתה נותן לצפוניים את אותו דבר כמו שאתה נותן לירוחם ודימונה, זה לא יהיה טוב.
ויצמן שירי: עליך לעשות איזו שהיא דיפרנציאציה.
ויצמן שירי: צריך להיות מציאותי.
ויצמן שירי: כשאתה מדבר על עיר בסדר-גודל של באר-שבע עם מאתיים אלף תושבים, יש תעשיות שלמות שהעיר הזו כן יכולה לקלוט, בגלל כוח העבודה האדיר שם.
ויצמן שירי: לעומת זאת, לגבי ישובים קטנים, אתה יכול להחליט לתת נקודתית למצפה-רמון גם 40%, אבל לא כתוצאה מהדבר הזה ללכת להוריד לבאר-שבע, כלומר לא בגלל שמצפה-רמון צריכה להיות 38% להוריד לבאר-שבע.
ויצמן שירי: כל עשרה אחוזים של מצפה-רמון, זה אפילו לא חצי אחוז של באר-שבע.
ישראל כץ: למה שאדם יקים מפעל במצפה-רמון אם יש לו בבאר-שבע את אותו הדבר?
ויצמן שירי: האינך מבין שאין שם כוח עבודה?
אלי גולדשמידט: אם כך, תחלק זאת לשלושה.
אלי גולדשמידט: אני מציע, ואני סתם זורק דוגמא, לקחת את מצפה-רמון, ירוחם, דימונה וכל האיזורים- - -
ישראל כץ: יש את הדירוג.
ישראל כץ: יש את החלוקה.
ויצמן שירי: ערד זה ב'.
ישראל כץ: יש פה את החלוקה שעשינו כבר.
ויצמן שירי: זה לא אותו הדבר.
ויצמן שירי: המושבים - זה מקומות עבודה?
ישראל כץ: המושבים - העלות שלהם היא אפס.
ויצמן שירי: האמן לי, שלא סתם אמרתי "דרומה מקרית-גת".
ויצמן שירי: "אינטל" - אינני רוצה שהם ישקיעו בקרית-גת, אלא שיירדו לנגב.
ויצמן שירי: י' כהן: הם קיבלו 600 מליון דולר איתך ובלעדיך.
אלי גולדשמידט: נניח, שבקרית-גת נותנים 24% ובבאר-שבע יתנו 30%.
ויצמן שירי: אני לא מסכים.
אלי גולדשמידט: היום, זה 24%, ובבאר-שבע יתנו 30% ובמצפה-רמון ודימונה יתנו 38%.
ויצמן שירי: אתה יודע מה אתה אומר?
ויצמן שירי: כשאתה מדבר על 30% ואתה מוריד 8% מבאר-שבע- - -
אלי גולדשמידט: אני מוסיף 6%, ולא מוריד 8%.
ישראל כץ: מה יש היום לבאר-שבע?
ויצמן שירי: היום, זה 24%.
ויצמן שירי: באר-שבע זה איזור א'.
ויצמן שירי: חבר-הכנסת יצחק כהן, כשיביאו את ה-600 מליון אגיד לך מה זה 6%.
ויצמן שירי: זה 36 מליונים.
יוחנן כהן: האם זה 'הולך ברגל'?
ויצמן שירי: זה לא 'הולך ברגל'.
ויצמן שירי: קודם, תביא אותם.
ויצמן שירי: בינתיים, זה עוד לא הגיע, ומדברים כולם.
ויצמן שירי: חבר-הכנסת ישראל כץ, תעשה לי טובה.
ויצמן שירי: כשאני באתי ואמרתי לך שתוריד לעומר, ואני גר בעומר- - -
ישראל כץ: הורדתי.
ויצמן שירי: בסופו של דבר, המדינה לא עושה פה טובה, ואף אחד לא עושה טובה.
ויצמן שירי: אלה מקומות עבודה.
ויצמן שירי: היו"ר א' גולדשמידט: חבר-הכנסת שירי, אתה חוזר לויכוח היסודי.
ויצמן שירי: אני לא בויכוח היסודי.
ויצמן שירי: אני עכשיו שואל האם אתה עושה נכון כאשר אתה נותן את אותו הדבר לכל האיזור.
ויצמן שירי: אגיד לך מה אני מציע.
ויצמן שירי: היות ואני יודע מה כוח העבודה באיזורים האלה - והוא מוגבל - תשאיר 38% דרומית לבאר-שבע.
אלי גולדשמידט: כולל באר-שבע.
ישראל כץ: 30% לבאר-שבע.
אלי גולדשמידט: זה באר-שבע ודרומית לה.
ויצמן שירי: אינני רוצה 30%.
ויצמן שירי: חבר-הכנסת ישראל כץ, למה אתה מפריע לי?
ויצמן שירי: אל תעזור לי.
אלי גולדשמידט: חבר-הכנסת ישראל כץ, תיכף נגיע לחוק שלך.
ישראל כץ: הוא ניסה לעזור לי בחוק שלי.
אלי גולדשמידט: אני מבקש לא לריב.
אלי גולדשמידט: אם תריבו, לא נגמור דבר.
אלי גולדשמידט: חבר-הכנסת שירי, כשאתה אומר "דרומית לבאר-שבע", האם אתה מתכוון לכך שזה כולל את באר-שבע?
ויצמן שירי: דרומית לבאר-שבע זה דרומית לאיזור התעשיה של באר-שבע, כלומר מקו הרוחב 100 דרומה עד דרומית לבאר-שבע, לא כולל אופקים כי אופקים נמצאת בקו רוחב שהוא צפונית.
אלי גולדשמידט: האם אופקים תהיה כמו הדרומיים?
ויצמן שירי: בעקרון, אופקים נמצאת צפונית לבאר-שבע - נכון?
ויצמן שירי: ח' דוקלר: אופקים היא הרבה יותר דרומית.
ויצמן שירי: תראה אם היא דרומית לבאר-שבע.
יוחנן כהן: היא בכיוון צפון-מערב.
ח' דוקלר: אופקים נמצאת צפונית לבאר-שבע.
אלי גולדשמידט: אם כך, בוא ותנסח במדוייק.
ויצמן שירי: עד באר-שבע ודרומה מבאר-שבע, איזור התעשיה של באר-שבע זה 34%, ודרומה - 38%.
ויצמן שירי: בנוסף, שדרות גם כן תהיה 34%.
ח' דוקלר: שדרות נמצאת צפונית לאופקים.
ח' דוקלר: צריך שלא יבואו בטענות.
אלי גולדשמידט: גם אופקים היא 34%.
ויצמן שירי: חיים דוקלר, עכשיו זה לא החוק שלך.
ויצמן שירי: מה אתה קופץ?
ח' דוקלר: זו המדינה שלי.
ויצמן שירי: המדינה שלך.
ויצמן שירי: אני יודע לעשות את החשבון יותר טוב.
ויצמן שירי: תקבל הרבה יותר הכנסה.
ויצמן שירי: היו"ר א' גולדשמידט: למה אתה חייב לענות לכל אחד?
ויצמן שירי: תלמד שלא צריך לענות לכל הערה שאומרים.
ויצמן שירי: משגעים את השכל.
ויצמן שירי: בלבלת כאן את קווי הרוחב.
ישראל כץ: חבר-הכנסת שירי, יש לי הצעה.
ישראל כץ: תשקול ותגיד לי אם היא טובה לך.
ישראל כץ: זה רק ליעוץ ולא כאילו אני רוצה.
ישראל כץ: היום, יש 24% ו-10% באיזור הזה.
ישראל כץ: האם יש משהו באיזור הזה שלא מקבל כמו מרכז הארץ?
א' ברקן: לא.
ישראל כץ: נניח, שנקבע שמה שמקבל ב' יקבל א', ו-א' יהפוך ל-38%.
אלי גולדשמידט: הוא נותן לך הצעה טובה.
אלי גולדשמידט: הוא אומר, ש-ב' יהפוך ל-א' - ל-24%--
ויצמן שירי: האם אתה יודע מה יהיה?
ישראל כץ: --ו-א' יהפוך ל-38%.
ישראל כץ: אינך צריך להגדיר ולא כלום.
ישראל כץ: כבר הגדירו בשבילך.
ישראל כץ: דרך אגב, איזור התעשיה הדרומי של אשקלון, שמוגדר א' ,יקבל, כי הרשויות כבר קבעו.
ויצמן שירי: אתה מדבר עכשיו על הנגב, ולא מקומות אחרים.
ישראל כץ: מהקו שאתה קובע מה ש-ב' יהפוך ל-א', ומה ש-א' עובר ל-38%.
א'' ברקן: זה אומר שיקנעם תהפוך ל-38%.
יוחנן כהן: האם זה בכל הארץ?
יוחנן כהן: אני מוכן, שזה יעלה לקו הרוחב 120.
ויצמן שירי: זה על הנגב.
ישראל כץ: איזור התעשיה הדרומי של אשקלון ייכלל בהצעה.
ישראל כץ: הוא מוגדר א' גם היום, ולא במקרה.
יוחנן כהן: הוא חריג.
ויצמן שירי: האם אתה לא מבין שאשקלון לא יכולה להיות שונה מקרית-גת?
יוחנן כהן: אשקלון זה משהו אחר.
יוחנן כהן: קודם כל, תתקן את הגבולות.
ויצמן שירי: מה זה לתקן את הגבולות?
ויצמן שירי: האם אתה מסכים איתי שאשקלון צריכה להיות כמו קרית-גת?
ישראל כץ: יכלול את אשקלון בקו.
יוחנן כהן: בקו 120.
ישראל כץ: מה אכפת לך?
ישראל כץ: לפי ההגדרה הזו, זה לא מפריע.
יוחנן כהן: צריך קו רוחב 120.
ישראל כץ: חבר-הכנסת שירי, זו הצעה יפה.
ישראל כץ: אינך צריך להכנס להגדרות.
ישראל כץ: אתה משדרג את הכל.
ישראל כץ: האם באר שבע יהיה 38%?
ויצמן שירי: הוא חושב, שאשקלון תהיה 30%.
ישראל כץ: אשקלון הדרומית בלבד תהיה א'-- ו' שירי: -- כלומר 24%.
ישראל כץ: זה יהיה 38%, שכן היום הוא איזור א'.
ישראל כץ: האם סתם קבעו שהוא איזור א'?
ישראל כץ: הוא ליד עזה.
אלי גולדשמידט: הוא אומר, שבאיזור הנגב מה שהיה ב' יהפוך ל-א' הנוכחי שזה 24%, ומה שהוא א' הנוכחי יהפוך להיות 38%.
ישראל כץ: שידרגת את הכל, ולא נכנסת להגדרות.
ישראל כץ: מיטב המוחות הגדירו את ההגדרות לפי מיטב האילוצים בעבר.
אלי גולדשמידט: השאלה היא איך אנו מגדירים מה זה נגב.
יוחנן כהן: קו הרוחב יהיה 120.
ויצמן שירי: זו הצעה לא טובה, כי קרית-גת היא איזור א'.
ישראל כץ: למה המדינה נותנת לה א' היום?
ישראל כץ: יש הגיון.
ישראל כץ: המדינה נתנה לה א'.
יוחנן כהן: לגבי קרית-גת, זה לא יעזור.
יוחנן כהן: לא תוציא את "אינטל" משם.
ויצמן שירי: אני מנסה לחסוך.
יוסף יצחק פריצקי: לדעתי, אסור לנו לעסוק בחוקים האלה היום ערב בחירות, אך נשים זאת לרגע בצד.
יוסף יצחק פריצקי: עם כל הכבוד לחבריי, אני חושב שכל הויכוח הזה איננו נכון.
יוסף יצחק פריצקי: גם אם תעשה את "אפרידר" 42%, אי אפשר להקים שם מפעל תעשיה.
יוסף יצחק פריצקי: י' כהן: אבל, "אפרידר" מעל קו רוחב 120 בכוונה.
אלי גולדשמידט: חבר-הכנסת שירי, למה לא הוספת את החקלאות ואת התיירות?
ויצמן שירי: זה בפנים.
א' שניידר: זה לא בפנים.
אלי גולדשמידט: מדברים איתך עכשיו מבחינה משפטית.
א' שניידר: יש חוק עידוד השקעון הון בחקלאות בנפרד.
יוסף יצחק פריצקי: עם כל הכבוד, כל הויכוח על קווי אורך וקווי רוחב נחמד בחוץ אך איננו רלוונטי.
יוסף יצחק פריצקי: אני מציע שתשמע הצעה טובה, וגם עשו זאת בחוק.
יוסף יצחק פריצקי: תצרף מפה, ותסמן איזורים.
יוסף יצחק פריצקי: זה מקובל, ועשו זאת בחוק עידוד השקעות הון.
יוסף יצחק פריצקי: או שאתה תקבל את הצעת חבר-הכנסת ישראל כץ שאומר לך כך: "כבר צבעו את המפה.
יוסף יצחק פריצקי: תיקח אותה ורק תמדרג אותה למעלה", או שתיקח מפה ותראה מה עשו.
יוסף יצחק פריצקי: למה המשחקים?
אלי גולדשמידט: ראשית, אני מציע לקבל את הצעת חבר-הכנסת ישראל כץ, ונצטרך תיכף לבנות אותה ולנסחה.
אלי גולדשמידט: שנית, אני מציע להחיל את העקרון הזה גם על חקלאות, ולא על תיירות כי תיירות זה הרבה יותר מורכב.
א' ברקן: תיירות זה אוטומטי.
א' ברקן: חוק עידוד השקעות הון בתעשיה כולל בתוכו תיירות.
אלי גולדשמידט: כלומר, זה חל.
א' שניידר: אבל, זה לא התיקון שאנו עושים.
א' שניידר: היו"ר א' גולדשמידט: אנו רוצים יותר חקלאות.
ויצמן שירי: תשאיר.
אלי גולדשמידט: יש בעיה, כי למשל ים-המלח - אני לא בהכרח רוצה לעודד תיירות בו יותר מאשר תיירות באשדוד.
ישראל כץ: אתה יכול לכתוב בחוק מה שאתה רוצה בלי קשר לחוק הקיים.
אלי גולדשמידט: תחילה, נסכים לגבי מה אנו מסכימים.
אלי גולדשמידט: לדעתי, אנו מסכימים על כך שזה יחול גם על תעשיה וגם על חקלאות - נכון?
ויצמן שירי: מה זה "גם על תעשיה"?
ויצמן שירי: כל החוק הזה הוא קודם כל על תעשיה.
אלי גולדשמידט: תעשיה וחקלאות.
א' ברקן: אני מבקש נושא חדש.
א' שניידר: אלה חוקים, שלא היו בקריאה ראשונה.
א' שניידר: חוק עידוד השקעות הון הוא חוק אחד, יש חוק עידוד השקעות בחקלאות שזה חוק נפרד ויש חוק עידוד התעשיה (מסים) שזה חוק נפרד.
יוסף יצחק פריצקי: מה ההבדל בין הצבעים במפה?
דובר: הצבע הירוק זה א', והצבע האדום זה ב'.
ויצמן שירי: חברות הי-טק לא יגיעו לנגב, כי יש להן את אשקלון הנמצאת במרחק חצי שעה מתל-אביב.
אלי גולדשמידט: מה קורה אם רוצים שמה שנאמר פה יחול?
א' שניידר: אם כך, צריך לעשות תיקון מקיף שלא אוכל להעלותו היום.
א' שניידר: לא אוכל לטעון כרגע שזה נושא חדש.
א' שניידר: אפשר לומר, שזה לא חדש כי רוצים לעודד את הנגב.
אלי גולדשמידט: אז, שיטען נושא חדש.
א' שניידר: אם כך, צריך להפסיק את הדיון.
א' שניידר: אינך יכול לסכם או לתת לי גם הנחיה לקריאה שניה ושלישית.
אלי גולדשמידט: זה ברור לי.
אלי גולדשמידט: חבר-הכנסת שירי, המצב הוא שבגלל שהזכרנו את המלה "חקלאות", אמיר ברקן הודיע שזה נושא חדש.
א' ברקן: זה לא בגלל זה.
א' ברקן: זה על הכל.
אלי גולדשמידט: איך אתה יכול להגיד נושא חדש על הכל?
א' שניידר: אינך יכול לומר זאת על הכל.
אלי גולדשמידט: אינך יכול לומר זאת.
א' ברקן: על ההצעה להפוך את ב' ל-א', ואת א' ל-ב' וכו'.
אלי גולדשמידט: לגבי חקלאות, אני יכול לקבל שאתה אומר שזה נושא חדש כי זה לא הוזכר, אבל זה לא נושא חדש.
יעקב ליצמן: גם לגבי חקלאות אי אפשר.
אלי גולדשמידט: זו זכותו.
אלי גולדשמידט: י' כהן: יש תעשיה בחקלאות.
יעקב ליצמן: ברגע שאתה מכניס דברים בתוך החוק, כל אחד יכול להסתייג כאן ולהוסיף מה שרוצים.
אלי גולדשמידט: ברגע שאתה מכניס לחוק בהכנה לקריאה שניה וקריאה שלישית נושא שלא היה בו בקריאה הראשונה, מותר לכל חבר-כנסת ולו לומר זאת.
אלי גולדשמידט: האם אתה מוכן לוותר על הטענה של נושא חדש?
א' שניידר: החוק של חבר-הכנסת שירי הוא חוק לתיקון חוק לעידוד השקעות הון, וזה לא כולל חקלאות.
אלי גולדשמידט: חבר-הכנסת שירי, אם לא תהיה מרוכז ותדבר פה עם כל אחד בנפרד, לא נגיע לשום מקום.
אלי גולדשמידט: אני רוצה לשאול אותך שאלה, כי אתה בעל החוק.
אלי גולדשמידט: יש פה שתי אפשרויות: אפשרות אחת היא, שאנו נשארים במסגרת של תעשיה ואז אין טענה של נושא חדש ואנו משלימים זאת עכשיו.
אלי גולדשמידט: יש אפשרות אחרת, אם אנו, כמו שאני מאד הייתי רוצה, שתחיל זאת גם על חקלאות.
אלי גולדשמידט: אסור לנו כרגע להצביע, ואנו חייבים להעביר את הצעת החוק לוועדת הכנסת שתאשר לנו שזה איננו נושא חדש.
יעקב ליצמן: זו לא זכותו להגיד שזה נושא חדש.
אלי גולדשמידט: אנה שניידר חושבת שהוא צודק.
ויצמן שירי: האם אין תעשיה בחקלאות?
אלי גולדשמידט: חבר-הכנסת ליצמן טוען, שזה לא נושא חדש ואין לאמיר ברקן זכות.
יעקב ליצמן: בנושא של עידוד אפשר להוסיף מה שרוצים לעודד.
אלי גולדשמידט: אנה שניידר הבינה את השאלה, ותן לה לענות.
אלי גולדשמידט: זה לא שיקול דעת שלנו, ומספיק שאתה תטען וזה עובר.
ישראל כץ: לגבי הגבולות והאחוזים, אמרנו מראש.
אלי גולדשמידט: אמיר ברקן הסכים, שזה לא נושא חדש.
אלי גולדשמידט: מדובר רק על החקלאות.
א' שניידר: לגבי נושא חדש, בסעיף 120 בתקנון נאמר: "הוצע בוועדה תיקון להצעת חוק, וחבר הוועדה או נציג הממשלה טוען שהתיקון המוצע חורג מגדר הנושא של הצעת החוק, יביא יושב-ראש הוועדה את הדבר לפני ועדת הכנסת.
יוחנן כהן: מה זה "הוא טוען"?
יוחנן כהן: עליו לבסס את הטיעון שלו.
א' שניידר: לנציג הממשלה יש זכות לטעון נושא חדש על-פי התקנון.
אלי גולדשמידט: אני צריך להפסיק את הדיון.
א' שניידר: לעניות דעתי, בנקודה הספציפית הזו - הנושא החקלאי - זה כן נושא חדש.
א' ברקן: אני חושב, שנושא חדש הוא גם הנושא שהולכים קדימה.
יעקב ליצמן: הוא אומר, שבין כך הכל הנושא הוא חדש.
אלי גולדשמידט: הוא לא אומר זאת.
א' ברקן: לדעתי, אם הולכים צפונה מקו רוחב, זה נושא חדש.
יוסף יצחק פריצקי: היושב-ראש, אני שואל אותך ברצינות האם יש לך זמן לנהל דיון בנושא הזה.
ישראל כץ: נאמר כאן, שהגבול המדוייק והאחוזים המדוייקים ייקבעו בהמשך החקיקה.
ישראל כץ: היו"ר א' גולדשמידט: אני חושב, שמותר לו להעלות זאת.
ישראל כץ: זה תרגיל, במרכאות או לא במרכאות, שניתן לעשותו.
יעקב ליצמן: אם הוא מעלה זאת, אני מעלה את הנושא של חקלאות.
יעקב ליצמן: אם הוא מעלה זאת, אני מעלה זאת גם.
יעקב ליצמן: אני יכול להוסיף פה.
אלי גולדשמידט: אם כך, אני צריך כרגע להפסיק.
אלי גולדשמידט: אני מסכם: אנו עדיין לא הולכים הביתה היום.
אלי גולדשמידט: יש ישיבת ועדת הכנסת בשעה 14:00.
אלי גולדשמידט: אני מעריך, שממילא אין היום חוקים בקריאה שניה ובקריאה שלישית במליאה, וזה כנראה יהיה בשבוע הבא.
אלי גולדשמידט: לכן, אני מציע דבר כזה: אנו, באופן פורמלי, עוצרים עכשיו את הדיון בחוק הזה.
אלי גולדשמידט: לאחר מכן, באופן לא פורמלי, אנו יושבים יחד ומנסים לנסח ביחד, לא לפרוטוקול ולא כוועדת כספים, עם איזה נוסח נבוא אחרי שוועדת הכנסת, כפי שאני מקווה, תדחה את טענת הנושא החדש.
אלי גולדשמידט: ואז, נוכל להביא זאת בתור כזה.
אלי גולדשמידט: וזאת, כשבגדול אנו מתכוונים ראשית - ללכת בכיוון שחבר-הכנסת ישראל כץ הציע לגבי איזורי א' ו-ב', ושנית - הנושא החלת העניין גם על החקלאות לפי אותה שיטה: מה שהיה ב' הופך ל-א' ומה שהוא א' הופך להיות 38% גם בחקלאות.
אלי גולדשמידט: זה מה שאנו הולכים לעשות.
א' ברקן: אם כך, מה זה הנגב?
אלי גולדשמידט: אנו נגדיר את הנגב.
ישראל כץ: אדוני, לפי המדינה, היום קרית-גת היא נגב ונתנו לה איזור פיתוח א'.
ישראל כץ: אתה עושה טעות אחת; אראה לך החלטות אחרות שקיימות, ועובדה שהממשלה מבקשת כל פעם להאריך.
מאיר פרוש: היושב-ראש, אני מציע שתשאל את איש האוצר מה עוד הוא רוצה לטעון נושא חדש במסגרת החוק הזה, כדי שלא יבוא בשעה 15:00, כשתדון, ויעלה זאת.
אלי גולדשמידט: אמרתי מה הם הפרמטרים.
אלי גולדשמידט: אני מקווה, שהוא יהיה הוגן ולא יעשה זאת.
אלי גולדשמידט: האם יש לך עוד נושאים?
אלי גולדשמידט: בהתאם לפרמטרים שאמרנו כאן, אנו הולכים לשנות.
אלי גולדשמידט: אני מבקש, שיהיה שקט.
אלי גולדשמידט: תנו לי לעבוד.
ישראל כץ: אמיר ברקן, לגבי החוק הזה, נדמה לי שאינך כל כך נחוש בעניין הזה.
ישראל כץ: קרית-גת ודרום אשקלון - אלה החלטות.
ישראל כץ: לאור מה שקורה, נדמה לי שגם לגבי איזור התעשיה הדרומי באשקלון זה מוארך כל הזמן, ואותו דבר קרית-גת.
ישראל כץ: זה במסגרת אחרת, והממשלה עצמה מביאה זאת.